Da OL 1900 i Paris ikke levede op til forventningerne, idet det blev overskygget af verdensudstillingen samme år og samme sted, støttede IOC grækerne ved at give dem en serie af mellemlege hvert fjerde år midt mellem de olympiske lege. Alle legene skulle betragtes som international olympiske lege; forskellen var, at halvdelen af dem skulle følge Coubertins ide om en "international organisation", mens den anden halvdel skulle følge grækernes ide om et permanent hjemsted med den græske olympiske komité som erfaren arrangør. Dette harmonerede ikke med oldtidens forløb, men det var tanken, at når de gamle grækere kunne holde fast i afvikling af legene hvert fjerde år, kunne den moderne olympiske bevægelse klare afholdelse hvert andet år. Da 1902 var for tæt på, og grækerne havde interne stridigheder, blev anden olympiske lege planlagt til afholdelse i Athen i 1906. IOC gav i det store hele sin støtte til den græske olympiske komité til organiseringen.